Namaskar.
Ja sam filmska zvijezda, star sam 51 godinu,
i još ne koristim botox.
(Smijeh)
Dakle čist sam, ali se ponašam kao 21 godišnjak u svojim filmovima.
Da, to činim.
Prodajem snove, i preprodajem ljubav milijunima ljudi kod kuće u Indiji
koji pretpostavljaju da sam najbolji ljubavnik na svijetu.
(Smijeh)
Ako nikome ne kažete, reći ću vam da nisam,
ali nikad nisam osporio tu pretpostavku.
(Smijeh)
I objasnili su mi
da vas je ovdje puno koji nisu vidjeli moj rad,
i zaista sam tužan zbog vas.
(Smijeh)
(Pljesak)
To ne umanjuje činjenicu da sam u potpunosti opsjednut sobom,
kao što filmska zvijezda i treba biti.
(Smijeh)
Tako da su me prijatelji, Chris i Juliet, pozvali ovdje
da bih pričao o budućim "vama."
Naravno, ja ću pričati o trenutnom sebi.
(Smijeh)
Jer zaista vjerujem da je čovječanstvo poput mene.
(Smijeh)
Jest, jest.
Ono je filmska zvijezda koja stari,
boreći se sa svim novim stvarima oko sebe,
pitajući se je li uspjelo iz prve,
i još pokušavajući pronaći način
da nastavi sjati unatoč svemu.
Rođen sam u izbjegličkoj koloniji u glavnom gradu Indije, Novom Delhiju.
I moj otac bio je borac za slobodu.
Moja majka je bila, kao i sve majke, samo borac.
I baš kao i originalni homo sapiens,
borili smo se da preživimo.
Kada sam bio u ranim dvadesetima,
izgubio sam oba roditelja,
što se sada čini pomalo nemarnim,
ali --
(Smijeh)
Sjećam se noći kada je umro moj otac,
i sjećam se susjedovog vozača koji nas je vozio u bolnicu.
Promrmljao je nešto kao "mrtvaci ne ostavljaju dobre napojnice"
i otišao je u mrak.
I tada sam imao samo 14 godina,
i stavio sam očevo tijelo na zadnje sjedalo automobila,
i moja majka bila je pored mene,
i počeo sam voziti od bolnice do kuće.
I usred njenog tihog plakanja, majka me pogledala i rekla,
"Sine, kada si naučio voziti?"
I razmislio sam o tome, i rekao majci,
"Upravo sada, mama."
(Smijeh)
Od te noći nadalje,
slično kao i čovječanstvo u svojoj adolescenciji,
naučio sam alate za preživljavanje.
I okvir života je bio vrlo, vrlo jednostavan, ako ćemo iskreno.
Znate, jeo si što si imao,
i činio si što su ti rekli.
Mislio sam da je celijakija povrće,
i vegan je, naravno, bio izgubljeni prijatelj Mr. Spocka, u Star Treku.
(Smijeh)
Ženiš prvu djevojku s kojom izlaziš,
i bio si tehnički potkovan ako si znao popraviti karburator na svom autu.
Stvarno sam mislio da je gay sofisticirana engleska riječ za sretan.
I Lezbijka, je naravno, glavni grad Portugala, kao što svi znate.
(Smijeh)
Gdje sam bio ja?
Oslanjali smo se na sustave
stvorene kroz žrtvu generacija prije
kako bi nas zaštitili,
i osjećali smo da vlade rade za naš boljitak.
Znanost je bila jednostavna i logična.
Apple(Jabuka) je i dalje bila samo voće
u vlasništvu Eve, a potom Newtona,
ne Stevea Jobsa, do tada.
I "Eureka!" je bilo nešto što ste vikali
kada ste htjeli goli trčati ulicom.
Išli ste kamo god vas je život odveo kako bi radili,
i ljudi su vam uglavnom izražavali dobrodošlicu.
Migracija je bio termin
tada rezerviran za sibirske ždralove, ne ljude.
Najvažnije, bili ste tko ste bili
i govorili ste što ste mislili.
Onda, u dvadesetima,
preselio sam se u velegrad Mumbai,
i moj okvir,
kao i novo industrijalizirano čovječanstvo,
počeo se mijenjati.
U urbanoj žurbi za novim uljepšanim preživljavanjem,
stvari su počele izgledati malo drugačije.
Upoznao sam ljude koji su došli iz čitavog svijeta,
lica, rase, spolove, posuđivače love.
Definicije su postajale sve fluidnije.
Posao vas je tada počeo definirati
na nevjerojatno izjednačavajući način,
i svi sustavi činili su mi se manje pouzdanima,
možda i prevelikima da se držim
raznolikosti čovječanstva
i ljudske potrebe za rastom i napretkom.
Ideje su tekle sa više slobode i brzine.
I iskusio sam čudo ljudske inovacije i suradnje
i moja vlastita kreativnost,
kada sam imao podršku i snalažljivost zajedničkog truda
katapultirala me u zvijezde.
Osjećao sam se kao da sam stigao,
i generalno, kad sam imao 40, zaista sam letio.
Bio sam posvuda.
Znate? Snimio sam do tad 50 filmova,
i 200 pjesama,
i Malezijci su me proglasili vitezom.
I dobio sam najvišu civilnu čast od strane Francuske vlade,
čije ime ne mogu do dana današnjeg izgovoriti.
(Smijeh)
Žao mi je, Francuska, i hvala ti Francuska, što si to učinila.
Ali puno bitnije od toga, upoznao sam Angelinu Jolie --
(Smijeh)
na dvije i pol sekunde.
(Smijeh)
I siguran sam da se i ona sjeća tog susreta negdje.
OK, možda ne.
I sjedio sam pored Hanne Montane za okruglim stolom na večeri
i bila mi je većinu vremena okrenuta leđima.
Kao što sam rekao, letio sam od Miley do Jolie,
i čovječanstvo je letjelo samnom.
Zapravo smo oboje gubili kontrolu.
I onda svi znate što se dogodilo.
Internet se dogodio.
Bio sam u kasnim 40-ima,
i počeo sam tweetati (cvrkutati) kao kanarinac u krletci
s pretpostavkom, da će ljudi koji zavire u moj svijet
biti zadivljeni
čudom koje sam ja mislio da on jest.
Ali nešto drugo je čekalo mene i čovječanstvo.
Znate, očekivali smo širenje ideja i snova
sa povećanom povezanosti svijeta.
Nismo se nadali zatvorenošću misli kao na selu,
osuđivanja, definicije
koje su išle s istog mjesta
gdje su se odvijale sloboda i revolucija.
Sve rečeno imalo je novo značenje.
Sve što sam radio -- dobro, loše, ružno --
bilo je tu da svijet komentira i osuđuje.
I zapravo, sve što nisam učinio ili napravio
je doživjelo istu sudbinu.
Prije četiri godine,
moja prekrasna žena Gauri i ja odlučili smo imati treće dijete.
Na netu su tvrdili
da je on dijete iz strasti
našeg prvog djeteta
koji je imao 15 godina.
Navodno, zasijao je svoje divlje sjeme s djevojkom
dok je vozio njen auto u Rumunjskoj.
I da, postojao je lažni video uz priču.
I bili smo tako uznemireni kao obitelj.
Moj sin, koji ima 19 sada,
i sad kad mu kažete "zdravo",
samo se okrene i kaže,
"Ali nisam imao ni europsku vozačku dozvolu."
(Smijeh)
Da.
U ovom novom svijetu,
polako, stvarnost je postala virtualna a virtualno stvarno,
i počeo sam se osjećati
kao da ne mogu biti ja, niti da mogu reći što mislim,
i čovječanstvo se u tom trenu
potpuno identificiralo samnom.
Mislim da smo oboje prolazili krizu srednjih godina,
i čovječanstvo, baš kao i ja, postajalo je previše izložena primadona.
Počeo sam prodavati sve,
od ulja za kosu do dizel generatora.
Čovječanstvo je kupovalo sve
od ulja do nuklearnih reaktora.
Znate, pokušao sam se uvući u usko odijelo superjunaka
samo da bih se ponovno izmislio.
Moram priznati da je to bio velik neuspjeh.
I samo usput, hoću reći u ime svih Batmena, Spider-mena
i Supermena ovog svijeta,
morate ih pohvaliti,
jer zaista boli u preponama, to odijelo superjunaka.
(Smijeh)
Da, iskren sam. Moram vam to reći.
Zaista.
I slučajno, čak sam izmislio i novi oblik plesa
što nisam shvatio, i postalo je vrlo popularno.
Pa ako je u redu,
i vidjeli ste me, pa znate da nemam srama, pokazat ću vam.
Zove se Lungi ples.
Pa ako je u redu, pokazat ću vam. Inače sam talentiran.
(Navijanje)
Išlo je nekako ovako.
Lungi ples. Lungi ples. Lungi ples. Lungi ples.
Lungi ples. Lungi.
To je to. Postalo je vrlo popularno.
(Navijanje)
Zaista jest.
Kao što primjećujete, nitko nije shvaćao što se događa, osim mene,
i mene nije bilo briga, zaista,
jer cijeli svijet, i čovječanstvo,
bilo je zbunjeno i izgubljeno poput mene.
Nisam odustao tada.
Čak sam pokušao ponovno izgraditi identitet na društvenim mrežama
kao što svi to čine.
Pomislio sam ako budem stavljao filozofske tweetove,
ljudi će misliti da kužim stvari,
ali neki odgovori koje sam dobio od tih tweetova
bili su zaista zbunjujući akronimi koje nisam razumio. Znate?
ROFL, LOL.
"Adidas.", netko je napisao na jedan od mojih misaonijih tweetova
i pitao sam se zašto bi napisao ime tenisice,
zašto bi mi napisao ime tenisice u odgovoru?
I onda sam pitao svoju 16 godišnju kćer i prosvijetlila me.
"Adidas" sada znači "All day I dream about sex."
(Smijeh)
Zaista.
Nisam znao znate li to.
Pa sam napisao "WTF" gospodinu Adidasu,
u tajnosti zahvaljujući što se neki akronimi i stvari neće promijeniti.
WTF.
Ali evo nas ovdje.
Ja imam 51 godinu, kao što sam rekao,
i bez nekakvih otupljujućih akronima,
želim vam reći
ako je postojalo važno vrijeme za postojanje čovječanstva,
to je sada,
jer sadašnji vi ste hrabri.
Sadašnji vi ste puni nade.
Sadašnji vi ste inovativni i snalažljivi,
i naravno, sadašnje vas je jako teško definirati.
I u ovom očaravajućem,
nesavršenom trenutku postojanja,
osjećajući se malo hrabro,
odlučio sam dobro pogledati svoje lice.
I shvatio sam da sve više izgledam
kao voštana figura mene u muzeju Madame Tussaud's.
(Smijeh)
Da, u tom trenutku realizacije,
pitao sam najcentralnije i najvažnije pitanje za čovječanstvo i mene:
Trebam li popraviti svoje lice?
Zaista. Ja sam glumac, kao što sam vam rekao,
moderni izraz ljudske kreativnosti.
Zemlja iz koje dolazim
izvor je neobjašnjive, ali jednostavne duhovnosti.
U svojoj ogromnoj velikodušnosti,
Indija je odlučila nekako
da ja, sin Muslimana, siromašnog borca za slobodu,
koji je slučajno zalutao u posao prodaje snova,
postanem njen kralj romanse,
"Badhshah Bollywooda,"
najveći ljubavnik kojeg je ova zemlja vidjela ...
sa ovim licem.
Da.
(Smijeh)
Koje je do sada već opisano kao ružno, nekonvencionalno
i začudo, ne dovoljno čokoladno.
(Smijeh)
Ljudi ove drevne zemlje
prigrlili su me u svojoj bezgraničnoj ljubavi,
i naučio sam od tih ljudi
da ni moć ni siromaštvo
ne mogu učiniti život magičnijim
ili manje mučnim.
Naučio sam od ljudi iz svoje zemlje
da je dostojanstvo života,
ljudskog bića, kulture, religije, zemlje
zapravo u njenoj mogućnosti da izrazi
dostojanstvo i suosjećanje.
Shvatio sam da što god vas pokreće,
što god vas tjera da stvarate, gradite,
što god vas sprječava da ne uspijete,
što god vam pomaže da preživite,
je možda najstarija i najjednostavnija emocija poznata čovječanstvu,
a to je ljubav.
Mistični pjesnik iz moje zemlje napisao je
(Recitira pjesmu na Hindi jeziku)
(Pjesma završava)
Što se može prevesti u to da bilo što --
da, ako znate Hindi, molim vas zaplješćite, da.
(Pljesak)
To je teško upamtiti.
Što se da prevesti u to da zapravo kažemo
da sve knjige znanja koje možete pročitati
i onda primjenite to znanje
kroz inovativnost, kreativnost, tehnologiju,
ali čovječanstvo nikad neće biti mudrije oko svoje budućnosti
osim ako to znanje ne upari sa osjećajem ljubavi i suosjećanja za druga bića.
Dva i pol slova koja tvore riječ "प्रेम,"
što znači "ljubav,"
ako to možete razumjeti
i prakticirati,
to samo dovoljno je da prosvijetli čovječanstvo.
Tako da vjerujem da budući "vi"
mora biti netko tko voli.
Inače će prestati cvjetati.
Nestat će u vlastitoj samoapsorbciji.
Možete koristiti vlastitu moć
da gradite zidove
i druge držite vani,
ili ju možete koristiti da rušite granice i poželite im dobrodošlicu.
Možete koristiti vašu vjeru
da strašite ljude
i uplašite ih u podložnost,
ili ju možete koristiti da ohrabrite ljude
tako da se podignu do najuzvišenijeg prosvjetljenja.
Možete koristiti vašu energiju
da gradite nuklearne bombe i širite tamu uništenja
ili ju možete koristiti da širite radost svjetla milijunima.
Možete prljati oceane nemarno, i sasjeći sve šume.
Možete uništiti ekologiju,
ili im se okrenuti s ljubavlju
i obnoviti život iz voda i drveća.
Možete sletjeti na Mars
i izgraditi naoružane citadele,
ili možete tražiti oblike života i vrste od kojih ćete učiti i koje ćete poštovati.
I možete koristiti sav novac koji smo svi zaradili
da vodimo besmislene ratove
i damo oružje u ruke male djece
da ubijaju jedna druge,
ili ga možemo koristiti
da napravimo više hrane
s kojom će napuniti trbuhe.
Moja zemlja me naučila
da je kapacitet ljudskog bića da voli blizak božanstvenosti.
Sjaji u svijetu
koji je civilizacija, ja mislim, već previše promijenila.
U posljednjih nekoliko dana, govori ovdje, prekrasni ljudi
koji dolaze i pokazuju talent,
pričaju o individualnim postignućima, inovaciji, tehnologiji,
znanosti, znanju koje dobivamo samo zato što smo ovdje
u prisutstvu TED govora i svih vas
su dovoljni razlozi za nas da slavimo buduće "nas."
No unutar tog slavlja
naša potraga da gradimo kapacitet za ljubav i suosjećanje
mora se postaviti, mora se postaviti,
potpuno jednako.
Tako da vjerujem da ste budući "vi"
beskonačni vi.
Zove se chakra u Indiji, poput kruga.
Završava gdje počinje kako bi se dovršio.
Vi koji percipirate vrijeme i prostor drugačije
razumijete i
vašu nezamislivu
i fantastičnu važnost
i vašu potpunu nevažnost u većem kontekstu svemira.
Vi koji se vraćate
originalnoj nevinosti čovječanstva,
koje voli iz čistoće srca,
koje vidi iz očiju istine,
koje sanja iz jasnoće neokaljanog uma.
Budući "vi" mora biti
kao ostarjela filmska zvijezda
koju su uvjerili da postoji mogućnost
za svijet koji je u potpunosti,
samoopsjednuto
zaljubljen u sebe.
Svijet -- zaista, morate to biti vi
kako bi stvorili svijet
koji je sam sebi najbolji ljubavnik.
Za to vjerujem, dame i gospodo,
da bi trebali biti budući "vi."
Hvala vam puno.
Shukriya.
(Pljesak)
Hvala vam.
(Pljesak)
Hvala vam.
(Pljesak)